दुर्गापूजा व दिवाली को लेकर वाया पटना दिल्ली व हरिद्वार के लिए एक-एक साप्ताहिक स्पेशल सुपरफास्ट ट्रेनें चलाने का निर्णय रलवे ने लिया है। 0240250 मालदा टाउन-नई दिल्ली पूजा स्पेशल सुपर फास्ट तीन अक्टूबर से सात नवंबर तक प्रत्येक शुक्रवार को मालदा टाउन से व चार अक्टूबर से आठ नवंबर तक शनिवार को नई दिल्ली से रवाना होगी। मालदा टाउन से यह ट्रेन दिन के एक बजे खुलकर साहिबगंज, भागलपुर, किउल, मोकामा होते रात 10.25 बजे पटना पहुंचेगी और दानापुर, आरा, बक्सर, मुगलसराय, इलाहाबाद, कानपुर होते अगले दिन दोपहर 1.05 बजे नई दिल्ली पहुंचेगी। नई दिल्ली से यह ट्रेन रात 11.45 बजे रवाना होकर इसी रास्ते होते हुए दिन के तीन बजे पटना पहुंचेगी। इसी प्रकार 02350236 हावड़ा-हरिद्वार पूजा स्पेशल सुपरफास्ट दो से 23 अक्टूबर तक प्रत्येक गुरुवार को हावड़ा से व चार से 25 अक्टूबर तक हर शनिवार को हरिद्वार से रवाना होगी। हावड़ा से यह ट्रेन दिन के 12.50 बजे रवाना होकर आसनसोल, जसीडीह, झाझा, किउल, मोकामा होते रात बजे पटना पहुंचेगी और बक्सर, मुगलसराय, वाराणासी, लखनऊ के रास्ते हरिद्वार जाएगी। हरिद्वार से यह ट्रेन दिन के 12 बजे खुलकर उसी रास्ते से होकर सुबह 6.10 बजे पटना पहुंचेगी। दोनों ट्रेनों में स्लीपर, एसी थ्री व एसी टू तथा सामान्य बोगियां जुटेंगी। इधर दानापुर मंडल के सीनियर डीसीएम ओमप्रकाश ने बताया कि पूजा को देखते हुए स्लीपर क्लास की अतिरिक्त बोगियां विभिन्न ट्रेनों में जोड़ने का निर्णय लिया गया है। आवश्यकता हुई तो लंबी वेटिंग लिस्ट वाली ट्रेनों में एसी थ्री की बोगियां भी जोड़ी जाएंगी।